钦定古今图书集成/理学汇编/文学典/第089卷 > 李存
## 钦定古今图书集成/理学汇编/文学典/第089卷 > 李存

按《饶州府志》：“存字伯远，更字仲公，安仁人。颖悟该博，
深明性理之学。与通邑吴尊光、舒元易、贵溪祝蕃远
从上饶陈静明游，邑令延为师，郡守聘典文衡，三以
高蹈丘园举。中丞文献公、右丞乌古孙交章论荐，李
秘书举以自代，相国京兆公奏补翰林，屡不起，乃葺
书院，受学者如翰林承旨张仲举、危大朴辈，皆出其”
门，时以为“江东四大儒。”著有《俟庵》诸集。子卓，字立卿，
天资高迈，通经传子史，为文畅而腴，不求仕进。里中
子弟多从游，人以其克继父志，称为竹庄先生。